recursal/SuperWikiNEXT-32B huggingface dataset:
ভারতীয় যুদ্ধজাহাজ
**আইএনএস রঞ্জিত** ভারতীয় নৌবাহিনীর জন্য নির্মিত পাঁচটি রাজপুত শ্রেণির ডেস্ট্রয়ারগুলির  মধ্যে তৃতীয়টি। *রঞ্জিত*কে ১৯৮৩ সালের ১৫ সেপ্টেম্বর কমিশন বা পরিষেবাতে নিযুক্ত করা হয় এবং ৬ মে ২০১৯ সাল এটি বাতিল হওয়া পর্যন্ত পরিষেবাতে নিজুক্ত থাকে।

নির্মাণ ও পরিষেবা
-----------------

ভারতের অনুরোধে সোভিয়েত নাম *লভকি* হিসাবে ১৯৭৭ সালের ২৯ শে জুন ইউক্রেনের নিকোলায়য়েভের কোমুনারা জাহাজ নির্মাণ কেন্দ্রে ২২০৩ নং ক্রম সংখ্যা অনুযায়ী *রঞ্জিত*-এর জাহাজ তলি স্থাপন করা হয়। তার আগে ওই বছরের জাহাজটিকে ১৬ ই মে পোরাজায়ুচ্ছির নামকরণের পরিকল্পনা করা হয় এবং এটি *প্রকল্প ৬১এমজেড*-এর অধীনে বৃহৎ *ডুবোজাহাজ-বিধ্বংসী জাহাজ* হিসাবে নির্মিত হয় (ন্যাটো'র বিজ্ঞপ্তিতে নাম কাশিন-শ্রেণি ডেস্ট্রয়ার)। ডেস্ট্রয়ারটি ১৬ জুন ১৯৭৯৮ সালে চালু হয় এবং ৩০ অক্টোবর ১৯৮১ সালে সোভিয়েত নৌবাহিনীর জাহাজের বহরে যুক্ত হয়।

১৯৮৩ সালের ১৫ সেপ্টেম্বর, জাহাজটি তৎকালীন ক্যাপ্টেন বিষ্ণু ভাগবতের নেতৃত্বে ইউএসএসআর-তে কমিশন লাভ করে। এটি পোস্ট কমিশনার ট্রায়াল সম্পন্ন করে এবং ১৯৮৩ সালের ১৪ নভেম্বর ইউএসএসআর পতি থেকে যাত্রা করে এবং ১৯৮৩ সালের ২২ ডিসেম্বর মুম্বইতে প্রবেশ করে। জাহাজটি ভারতে প্রথম ভ্রমণকালে বুলগেরিয়া, যুগোস্লাভিয়া এবং মিশরের বন্দরগুলি পরিদর্শন করে। পশ্চিম নৌবহরে যোগদান করে এবং এফসিডাব্লুএফ-এর পতাকার অধীনে ১৯৯৯ সালের এপ্রিল পর্যন্ত পরিচালিত হয়। ১৯৯৯ সালের মে মাসে জাহাজটি নিজের মাতৃবন্দর হিসাবে বিশাখাপত্তনমে প্রবেশ করে এবং পূর্ব নৌবহরের অংশে পরিণত হন।

৬ মে ২০১৯ সালে, ৩৬ বছর পরিষেবা শেষে আইএনএস *রঞ্জিত*কে বিশাখাপত্তনমের নৌ ডকইয়ার্ডে বরখাস্ত করা হয়। জাহাজটির শেষ কমান্ডিং অফিসার ছিলেন ক্যাপ্টেন বিক্রম সি মেহরা।

তথ্যসূত্র
---------

1. 1 2  "INS Ranjit Sails into Sunset Culminating 36 years of Glorious Era"। PIB। সংগ্রহের তারিখ ৬ মে ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Releases, DP Press (২০১৯-০৫-০৩)। "Indian Navy to Decommission Its Rajput-Class Destroyer, INS Ranjit, on May 6"। *DefPost* (ইংরেজি ভাষায়)। ২০১৯-০৫-০৮ তারিখে মূল থেকে আর্কাইভ করা। সংগ্রহের তারিখ ২০২০-০৪-১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Lt Cdr Phani, Venkata। "JEET JEET RANJIT - The beginning of the end of an Era" (পিডিএফ)। *Quarterdeck 2019*। Directorate of Ex-Servicemen Affairs, Indian Navy, Government of India। **2019**: 50–53। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  "INS Ranjit Decommissioned"। *ZEE News*। ZEE News। সংগ্রহের তারিখ ৬ মে ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* ভারত-রক্ষাক.কম'য়ে 'রাজপুত' 'শ্রেণি

| * দে
* স
ভারতীয় নৌবাহিনীর ডেস্ট্রয়ার |
| --- |
| সক্রিয় জাহাজ | 

|  |  |
| --- | --- |
| *কলকাতা* শ্রেণি | 
* *কলকাতা*
* *কোচি*
* *চেন্নাই*

 |
| *দিল্লি* শ্রেণি | 
* *দিল্লি*
* *মহীশূর*
* *মুম্বই*

 |
| *রাজপুত* শ্রেণি | 
* *রাজপুত*
* *রাণা*
* *রণবীর*
* *রণবিজয়*

 |

 |  |
| অবসরপ্রাপ্ত জাহাজ | 

|  |  |
| --- | --- |
| *রাজপুত* শ্রেণি | 
* *রঞ্জিত*

 |
| আর শ্রেণি | 
* *রাজপুত*
* *রণজিৎ*
* *রাণা*

 |
| *হান্ট* শ্রেণি | 
* *গোদাবরী*
* *গোমতি*
* *গঙ্গা*

 |

 |
| ভবিষ্যতের জাহাজ | 

|  |  |
| --- | --- |
| *বিশাখাপত্তনম* শ্রেণি | 
* *বিশাখাপত্তনম*
* *মুরগাঁও*
* *ইম্ফল*
* *পোরবন্দর*

 |

 |
| 
1. 1 2 3 4  নির্মানাধীন
 |
**আত্মীয় সভা** ছিল ভারতের একটি দার্শনিক আলোচনা কেন্দ্র। রাজা রামমোহন রায় ১৮১৫ সালে কলকাতায় এই সমিতি প্রতিষ্ঠা করেছিলেন। সমিতির সদস্যরা বিভিন্ন দার্শনিক বিষয়ে বিতর্ক ও আলোচনার অধিবেশন পরিচালনা করার মাধ্যমে অবাধ ও সম্মিলিত চিন্তাভাবনা এবং সামাজিক সংস্কার প্রচার করতেন। ১৮১৫ সালে আত্মীয় সভার প্রতিষ্ঠাকে কলকাতায় আধুনিক যুগের সূচনা হিসাবে বিবেচিত হয়। ১৯২৩ সালে সমিতিটি নিষ্ক্রিয় হয়ে যায়।

পটভূমি
------

প্রকৃত এবং সত্য ধর্ম সম্পর্কে জানতে রাজা রামমোহন রায় ব্যাপক অধ্যায়ন শুরু করেন। বেদ সহ বিভিন্ন হিন্দু ধর্মগ্রন্থ ছাড়াও তিনি আরবিতে মূল কুরআন, হিব্রু ও গ্রিক বাইবেল পাঠ করে ইসলাম, খ্রিষ্টান ধর্ম সহ বিভিন্ন একেশ্বরবাদী ধর্ম সম্পর্কে জ্ঞান লাভ করেন। এসব বই পড়ে তিনি একেশ্বরবাদের প্রতি আকৃষ্ট হন। এছাড়াও হিন্দু ধর্মের বিভিন্ন কুসংস্কার, ধর্মীয় গোঁড়ামি রোধে তিনি সচেষ্ট হন। এসব বিষয়ে আলোচনা করতে তিনি সমমনা বুদ্ধিজীবীদের নিয়ে আত্মীয় সভার আয়োজন করেন।

এই আত্মীয় সভাই পরবর্তীতে ১৯২৮ সালে ব্রাহ্মসমাজে পরিণত হয়।
ড. দিলীপকুমার বিশ্বাসের ভাষায়,

|  |  |  |
| --- | --- | --- |
| "| *এই আত্মীয়সভার মাধ্যমে বিকশিত ধর্মীয় ও সাংস্কৃতিক সংস্কারের ঐতিহ্য অবশেষে সম্পূর্ণ রূপায়িত হয় ১৮২৮ সালে স্থাপিত ব্ৰাহ্মসমাজ নামক প্রতিষ্ঠানে।* | "|

কার্যক্রম
---------

সভায় প্রধান কার্যক্রম ছিল একেশ্বরবাদী হিন্দু বেদান্তবাদ ও অনুরূপ বিষয়গুলিতে আলোচনা ও বিতর্কের আয়োজন করা। এছাড়াও তারা বিভিন্ন ধর্মীয় এবং সামাজিক সমস্যা সম্পর্কে নিজেদের মধ্যে মতবিনিময় করতেন। মানিকতলায় অবস্থিত রাজা রামমোহন রায়ের বাগানবাড়িতে সাপ্তাহিক আলোচনা সভা অনুষ্ঠিত হতো।  এই সমাবেশগুলির মধ্যে বেশিরভাগই অনানুষ্ঠানিক ছিল এবং এই সভাগুলোতে কেবলমাত্র কয়েকজন বাঙালি বুদ্ধিজীবী যোগ দিতেন। এটি কোন আনুষ্ঠানিক প্রতিষ্ঠান ছিল না, এর এবং কোন সদস্যপদ নিবন্ধন পদ্ধতি ছিল না। প্রতি সপ্তাহে একদিন এই সভার আয়োজন হতো। শিবপ্রসাদ মিশ্র এই সভায় বেদপাঠ করতেন এবং গোবিন্দ মালা গান গাইতেন। সভার আলোচনার বিষয়ের মধ্যে অন্যতম ছিল মূর্তি পূজার অসারতা, বর্ণ প্রথা এবং সতীদাহ প্রথা ও বহুবিবাহের কুফলসমূহ এবং বিধবা বিবাহ প্রচলনের গুরুত্ব।

উল্লেখযোগ্য সদস্য
-----------------

এই সভায় যোগদানকারী উল্লেখযোগ্য কিছু ব্যক্তি হলেন:

* প্রিন্স দ্বারকানাথ ঠাকুর
* প্রসন্নকুমার ঠাকুর
* নন্দকিশোর বসু
* বৃন্দাবন মিত্র
* শিবপ্রসাদ মিশ্র
* হরিহরনন্দ তীর্থস্বামী

শিবপ্রসাদ মিশ্র এবং হরিহরনন্দ তীর্থস্বামী সংস্কৃত পণ্ডিত ছিলেন।

তথ্যসূত্র
---------

1. 1 2  আহমেদ, এ.এফ সালাহ উদ্দীন । "আত্মীয় সভা"। *bn.banglapedia.org*। বাংলাপিডিয়া। সংগ্রহের তারিখ ০২ এপ্রিল, ২০২০।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)
2. ↑  *Elites in south asia*। CUP Archive। পৃষ্ঠা 66–। GGKEY:R8YQ4FKC94Z।
3. 1 2  Harold Coward (৩০ অক্টোবর ১৯৮৭)। *Modern Indian Responses to Religious Pluralism*। SUNY Press। পৃষ্ঠা 20–। আইএসবিএন 978-0-88706-572-9।
4. ↑  Kshīrasāgara, Rāmacandra (১ জানুয়ারি ১৯৯৪)। *Dalit Movement in India and Its Leaders, 1857-1956*। M.D. Publications Pvt. Ltd.। পৃষ্ঠা 51–। আইএসবিএন 978-81-85880-43-3।
5. ↑  *রামমোহন সমীক্ষা*। পৃষ্ঠা ২৮৪।
6. 1 2  R.K. Pruthi (১ জানুয়ারি ২০০৪)। *Brahmo Samaj and Indian Civilization*। Discovery Publishing House। পৃষ্ঠা 191–। আইএসবিএন 978-81-7141-791-9।

বহিঃসংযোগ
---------

* বাংলাপিডিয়ায় *আত্মীয় সভা*
অন্য ব্যবহারের জন্য আথাবাস্কা দেখুন।**আথাবাস্কা জেলা** ছিল কানাডার উত্তরপশ্চিম অধীনস্থ অঞ্চলসমূহের একটি প্রশাসনিক জেলা। ১৮৮২ সালে জেলাটি গঠিত ও পরবর্তীতে সীমানায় বর্ধন করা হয়। ১৯০৫ সালে সাসক্যাচুয়ান ও আলবার্টা প্রদেশ গঠনের মাধ্যমে জেলাটি বিলুপ্ত করা হয়। জেলাটির সর্ব পশ্চিম অংশ বর্তমানে আলবার্টা এবং পূর্বাঞ্চলের বেশীর ভাগ অংশ বর্তমানে সাসক্যাচুয়ান প্রদেশের অন্তর্গত। সর্ব পূর্বের কিছু অংশ বর্তমানে ম্যানিটোবা রাজ্যে পরেছে।

সীমানা
------

আথাবাস্কা জেলার উত্তর সীমা, বর্তমানে উত্তর পশ্চিম অধীনস্থ অঞ্চলের দক্ষিণ সীমানা এবং পশ্চিম অংশ ব্রিটিশ কলাম্বিয়ার সীমানা পর্যন্ত বিস্তৃত ছিল। ১৮৮২ সালে বর্তমান, আধুনিক আলবার্টা প্রদেশের উত্তরাঞ্চলের বেশীরভাগ অংশ এই জেলার অন্তর্ভুক্ত করা হয়েছিল। ১৮৮৫ সালে জেলার সীমানা বর্তমান সাসক্যাচুয়ান প্রদেশের উত্তরাংশ এবং বর্তমান ম্যানিটোবা প্রদেশের উত্তরপশ্চিম অংশ পর্যন্ত বর্ধিত করা হয়েছিল এবং দক্ষিণাঞ্চলীয় সীমানা উত্তর দিকে সরিয়ে আনা হয়েছিল।

আথাবাস্কা জেলা১৮৮১ সালের মানচিত্রে কানাডার ১৮৮২ সালের জেলা সমূহের আরোপিত অবস্থা১৯০০ সালের মানচিত্রে আথাবাস্কা জেলার সীমা

আরও দেখুন
---------

* কানাডার প্রদেশ ও অধীনস্থ অঞ্চলসমূহ

তথ্যসূত্র
---------

1. ↑  *Acts of the Parliament of the Dominion of Canada*, Ottawa: Brown Chamberlin Law Printer (for Canada), ১৮৮৬ উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2  Fung, Professor of Geography, University of Saskatchewan. Dr. K.I.; Richards, J. Howard, *Evolution-boundaries-1882: (1969). Atlas of Saskatchewan. Saskatoon: Modern Press.*, সংগ্রহের তারিখ ২০০৭-১০-১২ উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link)
অর্ধেন্দুভূষণ বর্ধন
**অর্ধেন্দুভূষণ বর্ধন** (মারাঠি: अर्धेन्दु भूषण वर्धन; ২৪ সেপ্টেম্বর, ১৯২৪ - ২ জানুয়ারি, ২০১৬) হলেন ভারতের অন্যতম প্রাচীন রাজনৈতিক দল ভারতের কমিউনিস্ট পার্টির (সি পি আই) প্রাক্তন সাধারণ সম্পাদক। তিনি বরিশালে জন্মগ্রহণ করেন এবং পনেরো বছর বয়সে নাগপুরে আসেন। তিনি অনেকগুলো নির্বাচনে অংশ নিলেও কেবল ১৯৫৭-তে মহারাষ্ট্র প্রাদেশিক পরিষদে নির্দল হিসেবে জেতেন। নাগপুর থেকে নির্বাচন করে তিনি ১৯৬৭ এবং ১৯৮০ সালের লোকসভা নির্বাচনে হারেন। ১৯৯০ সালের বছরগুলোতে তিনি দিল্লির রাজনীতিতে আসেন এবং পার্টির সাধারণ সম্পাদক হন; ১৯৯৬ সালে ইন্দ্রজিৎ গুপ্তের পরে তিনি সাধারণ সম্পাদক হিসাবে দ্বায়িত্ব পালন করেন।

তথ্যসূত্র
---------

1. ↑  "'This Government Would Not Fall'"। *Outlook*। ১০ আগস্ট ২০০৪। ২০১১-০২-০৫ তারিখে মূল থেকে আর্কাইভ করা। সংগ্রহের তারিখ ২০১০-০১-২৭।
2. ↑  Mukherjee, Arindam (২৬ জুন ১৯৯৬)। "We Will Fight Disinvestment"। *Outlook*। ২০১০-০২-০৮ তারিখে মূল থেকে আর্কাইভ করা। সংগ্রহের তারিখ ২০১০-০১-২৭।
3. ↑  "Bardhan wants to step down, CPI not enthusiastic"। *Business Standard*। ২৭ আগস্ট ২০০৭। সংগ্রহের তারিখ ২০১০-০১-২৭।
4. ↑  "Lady luck fails to smile on CPI's Bardhan"। *Indian Express*। ৯ মে ২০০৯। সংগ্রহের তারিখ ২০১০-০১-২৭।
ৡ (দীর্ঘ লি).svgৡ (দীর্ঘ লি).svg

| বাংলা বর্ণমালা |
| --- |
| স্বরবর্ণ |
|  |
| ব্যঞ্জনবর্ণ |
|  |
| 
বর্তমানে অব্যবহৃত |
| ৠ ঌ ৡ |
| * দে
* স
 |

**ৡ** (উচ্চারণ: **দীর্ঘ লি**) বাংলা বর্ণমালার একটি স্বরবর্ণ। এই বর্ণটি পূর্বে ব্যবহৃত হলেও বর্তমানে আর ব্যবহৃত হয় না। বর্ণটি লেখার ক্ষেত্রে ব্যবহৃত না হওয়ায় ঈশ্বরচন্দ্র বিদ্যাসাগর বাংলা বর্ণমালার তালিকা থেকে এই বর্ণটিকে বাদ দেন।

১৭৬৮ খ্রিষ্টাব্দে প্রকাশিত ন্যাথানিয়েল ব্র্যাসি হালেদের বইয়ে স্বরবর্ণের সংখ্যা ছিল ১৬টি। পরবর্তী প্রায় একশত বছর ধরে প্রকাশিত বইগুলিতে, মদনমোহনের *শিশুশিক্ষা প্রথম ভাগ* পর্যন্ত, স্বরবর্ণের সংখ্যা ১৬টি দেয়া ছিল। এগুলো হল অ, আ, ই, ঈ, উ, ঊ, ঋ, ৠ, ঌ, ৡ, এ, ঐ, ও, ঔ, অ০, অঃ। ঈশ্বরচন্দ্র বিদ্যাসাগর এই সংখ্যা কমিয়ে ১২টিতে আনেন। তিনি তার *বর্ণপরিচয়* বইয়ের ভূমিকায় লিখেন: "বহূকালাবধি বর্ণমালা ষোল স্বর ও চৌত্রিশ ব্যঞ্জন এই পঞ্চাশ অক্ষরে পরিগণিত ছিল। কিন্তু বাঙ্গালা ভাষায় দীর্ঘ ৠ-কার ও দীর্ঘ ৡ-কারের প্রয়োজন নাই। এই নিমিত্ত ঐ দুই বর্ণ পরিত্যক্ত হইয়াছে।"

ইউনিকোড
-------

| রূপ | চিহ্ন | ইউনিকোড | কোড নম্বর | বিবরণ |
| --- | --- | --- | --- | --- |
| স্বতন্ত্র রূপ | **ৡ** | ৡU+09E1 | `U+09E1` | বাংলা অক্ষর স্বরবর্ণ দীর্ঘ লি |
| গৌণ রূপ | **ৣ** | ৣU+09E3 | `U+09E3` | বাংলা স্বর চিহ্ন স্বরবর্ণ দীর্ঘ লি |

আরও দেখুন
---------

* ঌ (লি)

তথ্যসূত্র
---------

1. ↑  বাংলা ইউনিকোডের তালিকা (পি.ডি.এফ.)

| * দে
* স
বাংলা বর্ণমালা |
| --- |
| স্বরবর্ণ | 
* অ
* আ
* ই
* ঈ
* উ
* ঊ
* ঋ
* এ
* ঐ
* ও
* ঔ

 |
| ব্যঞ্জনবর্ণ | 
* ক
* খ
* গ
* ঘ
* ঙ
* চ
* ছ
* জ
* ঝ
* ঞ
* ট
* ঠ
* ড
* ঢ
* ণ
* ত
* থ
* দ
* ধ
* ন
* প
* ফ
* ব
* ভ
* ম
* য
* র
* ল
* শ
* ষ
* স
* হ
* ড়
* ঢ়
* য়

 |
| সংশোধক বর্ণ | 
* ৎ
* ং
* ঃ
* ঁ

 |
আকপাটোক দ্বীপ
**আকপাটক দ্বীপ** কানাডার নুনাভুট প্রদেশের কিকিকটালুক অঞ্চলের উত্তরমেরু দ্বীপপুঞ্জে একটি জনমানবহীন দ্বীপ।এটি কুইবেক প্রদেশের উত্তর তীরবর্তী আনগাভা সাগরের সবচেয়ে বড় দ্বীপ। দ্বীপটির নাম 'আকপাট' নামের এক প্রজাতির পুরু চঞ্চু বিশিষ্ট হাঁস(*Uria lomvia*)-এর নাম অনুসারে নামকরণ করা হয়েছে। এই হাঁসগুলি দ্বীপের উপকূল বেষ্টিত বিভিন্ন চুনাপাথরে প্রান্তগুলিতে বাস করে।

ভূগোল
-----

কানাডার উত্তরাঞ্চলে আকপাটক দ্বীপের অবস্থান
আকপাটক দ্বীপের আয়তন ৯০৩ বর্গকিলোমিটার (৩৪৯ বর্গমাইল)। দ্বীপটির বহির্দিকের ভূমি উপকূল সমুদ্র পৃষ্ট হতে ১৫০ থেকে ২৫০ মিটার (৪৯০ থেকে ৮২০ ফুট) উঁচু। এর উপকূলবর্তী উচুভূমি অনেকগুলি খাড়া ও সরু নদী খাত দিয়ে বিভক্ত। এই খাতগুলি দিয়ে দ্বীপের মধ্যাঞ্চলের ২৩ কিলোমিটার (১৪ মাইল) প্রস্থ ও ৪৫ কিলোমিটার (২৮ মাইল) দৈর্ঘ্য বিশিষ্ট সমতল উপত্যাকায় যাওয়া যায়।

জীববৈচিত্র
----------

আকপাটক দ্বীপ সহ মানচিত্র
আকপাটক দ্বীপ *আন্তর্জাতিক জীববিজ্ঞান প্রকল্পের* আওতাধীন অঞ্চল। এটি কানাডার গুরুত্বপূর্ণ পক্ষি বসতি এবং একই সাথে পরিযায়ী পাখির প্রধান স্থল বসতি অঞ্চল। পুরুচঞ্চু বিশিষ্ট মুর হাঁস ছাড়াও এই দ্বীপে *কালো গালিমট* ও পেরেগ্রিন বাজপাখির প্রজাতি দেখা যায়। এছাড়াও দ্বীপটি মেরু ভালুক, সীল ও সিন্ধুঘোটকদের সাধারণ বাসস্থান।

ইতিহাস
------

আকপাটক দ্বীপের দক্ষিণ প্রান্তে এস্কিমো উপজাতি ডরসেট বসতির অবশিষ্ঠাংশ আছে। ১৯০০ সালের সময়ে দ্বিপটির বাসিন্দাদের ব্যাপকহারে নরমাংশ ভক্ষণের অভ্যাসের জন্য পরিচিত ছিল, ১৯০০ সালের দিকে দ্বীপটির বাসিন্দাদের মূল ভুখন্ডে সরিয়ে আনার পর এই নরমাংস আহারের সমাপ্তি ঘটে। দ্বীপটিতে মাথার খুলি এবং মানুষের দেহাবশেষের খবর পাওয়া গেছে, তবে খবরের যথার্থতা প্রশ্নবিদ্ধ। ১৯৭১ সালের জুলাই মাসে দ্বিপটিতে তৈল উত্তোলনের জন্য পরীক্ষামূলক কূপ স্থাপন করা হয়েছিল। বর্তমানে কয়েকটি পরিত্যক্ত আশ্রয়কেন্দ্র এবং জরাজীর্ণ সরঞ্জাম ছাড়া কোন মানব নির্মিত বসতি নেই।

তথ্যসূত্র
---------

1. ↑  "Key migratory bird terrestrial habitat sites in the Northwest Territories and Nunavut" (পিডিএফ)। ngps.nt.ca। পৃষ্ঠা 6। সংগ্রহের তারিখ ২০০৯-০৫-০৫। [*স্থায়ীভাবে অকার্যকর সংযোগ*]
2. 1 2  "Akpatok Island"। bsc-eoc.org। ২০১১-০৬-১২ তারিখে মূল থেকে আর্কাইভ করা। সংগ্রহের তারিখ ২০০৯-০৪-২২।
3. 1 2  "The Return to Akpatok"। *www.public.iastate.edu*। সেপ্টেম্বর ২৪, ২০১৫ তারিখে মূল থেকে আর্কাইভ করা। সংগ্রহের তারিখ সেপ্টেম্বর ১১, ২০১৯।

বহিঃসংযোগ
---------

* টপোরামায় আকপাটোক দ্বীপ
* ইউএসজিএস-এর ভূউপগ্রহ চিত্র
* "ওশেনডটে আকপাটক দ্বীপ"। Archived from the original on ২০১০-১২-২৩। সংগ্রহের তারিখ ২০০৯-০১-১৫। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)

প্রবেশদ্বার: ভূগোল
**আকবরিয়া** (বাংলা: আকবরিয়া) বাংলাদেশের উত্তরাঞ্চলের অন্যতম প্রাচীন কর্পোরেট গ্রুপ। গ্রুপটি ১৯১১ সালে বগুড়ার বাসিন্দাদের জীবনে পরিবর্তন আনার লক্ষ্যে একটি রেস্টুরেন্ট দিয়ে তাদের ব্যাবসায়িক যাত্রা শুরু করে।

ইতিহাস
------

১৯০৫ সালে, মোঃ খোশজাহান আলী "মুহাম্মদ আলী রেস্টুরেন্ট" নামে একটি রেস্টুরেন্ট ব্যাবসা শুরু করেন। ৬ বছর পর ১৯১১ সালে, এর নামকরণ করা হয় "আকবরিয়া গ্র্যান্ড হোটেল"। তার পুত্র, মোঃ আকবর আলী তার বাবার কাছ থেকে এই ব্যবসার হাল ধরেন।  খুব অল্প সময়ের মধ্যেই মুসলিম সম্প্রদায়ের মধ্যে হোটেলটি ব্যাপক জনপ্রিয়তা অর্জন করে। কয়েক বছর পর, তারা মধ্যরাতে প্রতিদিন বিনামূল্যে দরিদ্র লোকদের খাওয়ানো শুরু করে এবং যা আজ পর্যন্ত ১০০ বছরেরও বেশি সময় ধরে এটি চলমান রয়েছে। অনেক রেস্তোরাঁয় তাদের অবশিষ্ট খাবার খাওয়ান কিন্তু এক্ষেত্রে আকবরিয়া ব্যাতিক্রম কারন তারা অসহায় ও ছিন্নমুল মানুষের জন্য  প্রতিদিন মধ্যরাতে কয়েকশ লোকের জন্য ভালো পরিবেশে আলাদা ভাবে রান্না করা খাবার পরিবেশন করেন। তারা জেলায় ভাজা ভার্মিসেলির বাংলা স্থানীয় সংস্করণ লাচ্ছা সেমাই -এর সবচেয়ে বেশি বিক্রেতা বলেও দাবি করা হয়।

তথ্যসূত্র
---------

1. ↑  অভাবীদের খানা ফ্রি [The needy eat free]। *Bangladesh Pratidin*। ২০১৩-১২-১৪ তারিখে মূল থেকে আর্কাইভ করা। সংগ্রহের তারিখ ২০১৪-০১-০৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Free supper for the hungry, Bogra"। *DrikNEWS*। ২০১২-০৬-২৬। ২০১২-০৮-০৬ তারিখে মূল থেকে আর্কাইভ করা। সংগ্রহের তারিখ ২০১৪-০২-২৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**আদনান বে** নামেও পরিচিত **আব্দুলহাক আদনান আদিভার** (১৮৮২ - ১ জুলাই ১৯৯৫) একজন তুর্কি রাজনীতিবিদ, লেখক, ইতিহাসবিদ, এবং পেশায় একজন চিকিৎসক ছিলেন। তিনি মৌলিক গবেষণা করেন এবং বিজ্ঞানের ইতিহাস নিয়ে লেখেন। তিনি নবজাত নারীবাদী আন্দোলনের প্রাথমিক সমর্থকও ছিলেন।

জীবনী
-----

তিনি জেলিবোলুতে (গ্যালিপোলি) ১৮৮২ সালের ৬ অক্টোবর জন্মগ্রহণ করেন এবং তার বংশ তালিকার মধ্যে ১৭ তম শতাব্দীর সুফি নেতা আজিজ মাহমুদ হোদাই ছিলেন, যিনি ইস্তাম্বুলের ইস্কাদার জেলায় বসবাস করতেন। আদিভারের পিতা মেকতুবিজাদ বাহাই এফেন্দি ছিলেন একজন আইনবিদ এবং তার ঠাকুরদাদা আবদুল আজিজ এফেন্দি ছিলেন প্রথম অটোমান বিজ্ঞান একাডেমির এনকামেন-ই-দানি সদস্য। আদিভারকে ডেরসাদেত ইদাদিসি (আজকের ভেফা হাইস্কুল) এ ভর্তির আগে প্রথম নুমুনে-ই তেরাক্কি মেকতেবিতে (আক্ষরিক অর্থে, "নমুনা স্কুল অফ প্রগ্রেস") পড়াশোনা করেছিলেন।

১৯০৫ সালে মেডিকেল ফ্যাকাল্টি থেকে স্নাতক, আদিভার অভ্যন্তরীণ মেডিসিনে বিশেষজ্ঞ হওয়ার জন্য বার্লিন চলে যান। ১৯০৮ সালে দ্বিতীয় সংবিধান ঘোষণার পর, তিনি ইস্তাম্বুলে ফিরে আসেন। যেহেতু তিনি তরুণ তুর্কিদের (*জিউনস টার্কস*) কাছাকাছি ছিলেন, তিনি ৩০ বছর বয়সে মেডিকেল অনুষদের পরিচালক হিসেবে নিযুক্ত হন। তিনি ত্রিপোলিতে ইতালিয়ানদের বিরুদ্ধে ইতালো-তুর্কি যুদ্ধের সময় রেড ক্রিসেন্টে কাজ করেছিলেন, বালকান যুদ্ধ ও প্রথম বিশ্বযুদ্ধে অংশ নিয়েছিলেন। ১৯১৭ সালে তিনি ঊপন্যাসিক হালিদ এডিপকে বিয়ে করেন, যিনি সেই সময় লেবাওনে শিক্ষকতা করছিলেন এবং দুজনেই ১৯১৮ সালে মোস্তফা কামাল আতাতুর্কের দলে যোগ দিয়েছিলেন, যখন বিদেশী সেনারা ইস্তাম্বুল দখল করেছিল। আঙ্কারায়, আদনান আদিভারকে স্বাস্থ্য মন্ত্রী, অভ্যন্তরীণ বিষয়ক মন্ত্রণালয় এবং ১৯২০ সাল থেকে ১৯২৩ সালের মধ্যে জাতীয় পরিষদের সহ -সভাপতি হিসাবে মনোনীত করা হয়েছিল।

তিনি মুস্তাফা কামাল আতাতুর্ক এর বৃত্তের মধ্যে একজন বুদ্ধিজীবী ছিলেন, যিনি তার স্ত্রী লেখিকা হালিদ এডিপ আদিভার সাথে তুর্কি স্বাধীনতা যুদ্ধে সক্রিয় ছিলেন। তিনি ইস্তাম্বুলে দখলদার ব্রিটিশদের গ্রেপ্তার এড়িয়ে যান, যারা আনাতোলিয়ায় কেমালিস্ট বাহিনীতে যোগ দিয়ে প্রথম বিশ্বযুদ্ধের শেষে সমস্ত উসমানীয় বুদ্ধিজীবীদের নির্মূল করছিল এবং তাদের মাল্টায় নির্বাসন দিচ্ছিল।

মৃত্যু
------

আদনান আদিভার ১৯৫৫ সালের ১ জুলাই ইস্তাম্বুলে মারা যান এবং তাকে মার্কেজেফেন্ডি কবরস্থানে সমাহিত করা হয়।

তথ্যসূত্র
---------

1. ↑  Irzik, Gurol. *Turkish Studies in the History and Philosophy of Science*, p. 3. Published by Springer, 2005. আইএসবিএন ১-৪০২০-৩৩৩২-X
2. ↑  *Doktor Aldülhak Adnan Adivar*, Halide Edib Adivar (ed.), Istanbul 1956.
3. ↑  "Medical History in Turkey: A Review of Past Studies and Recent Researches", Feza Günergun, Chair for History of Science, Faculty of Letters, Istanbul University, 34459 Beyazıt – Istanbul
4. ↑  "A Biographical Dictionary of Women's Movements And Feminisms", Francisca de Haan, Krasimira Daskalova, Anna Loutfi, 2006, আইএসবিএন ৯৬৩-৭৩২৬-৩৯-১
5. ↑  Shaw, Stanford, and Shaw, Ezel Kural. *History of the Ottoman Empire and Modern Turkey, Vol. 2: Reform, Revolution, and Republic: The Rise of Modern Turkey, 1808 - 1975*. Cambridge, U.K. and New York: Cambridge University Press, 1977.
**অল ফ্রেঞ্চ ইন্ডিয়ান কংগ্রেস** ফরাসি ভারতের একটি রাজনৈতিক দল ছিল। সংস্থাটি ১৯৪৬ সালে প্রতিষ্ঠিত ফ্রেঞ্চ ইন্ডিয়া ন্যাশনাল কংগ্রেসের প্রতিদ্বন্দ্বী সংগঠন হিসাবে মুথু ভেঙ্কটাপথি রেডডিয়ার এবং সিএ রথিনাম দ্বারা প্রতিষ্ঠিত হয়েছিল। যদিও দুই দলের মধ্যে কোনো উল্লেখযোগ্য রাজনৈতিক পার্থক্য ছিল না।

অল ফ্রেঞ্চ ইন্ডিয়ান কংগ্রেস ৩০ সেপ্টেম্বর কে. কামরাজের সভাপতিত্বে এম. ভক্তভাতসালাম দ্বারা উদ্বোধন করার কথা ছিল। এই পরিকল্পনাগুলি ফরাসি ভারত জাতীয় কংগ্রেসকে ক্ষুব্ধ করেছিল, যারা প্রতিদ্বন্দ্বী সংগঠনকে সমর্থন করার জন্য তামিলনাড়ু কংগ্রেসের জড়িত থাকার নিন্দা করেছিল। ফরাসি ভারত জাতীয় কংগ্রেস অভিযোগ করেছিল যে নতুন দলটি কমিউনিস্টদের দ্বারা আধিপত্য ছিল, যেখানে অভিযুক্তরা পুরোনো দলের জাতীয় চরিত্র নিয়ে প্রশ্ন করে উত্তর দিয়েছিল। শেষ পর্যন্ত ফরাসী কর্তৃপক্ষ বিদেশী নাগরিকদের জনসভায় কথা বলা নিষিদ্ধ করে।

তথ্যসূত্র
---------

1. 1 2  Madhava Menon, N. R. and D. Banerjea. *Criminal Justice India Series*. Ahmedabad: Allied Publishers in collaboration with National University of Juridical Sciences, 2002. p. 12
**আকরামুল কাদের** একজন বাংলাদেশী কূটনীতিক এবং মার্কিন যুক্তরাষ্ট্রে বাংলাদেশের সাবেক রাষ্ট্রদূত। তিনি যুক্তরাষ্ট্রে বাংলাদেশের দীর্ঘতম রাষ্ট্রদূত ছিলেন। সরকারের প্রতিমন্ত্রীর পদমর্যাদা ছিল তার।

জীবনের প্রথমার্ধ
----------------

কাদের ঢাকা বিশ্ববিদ্যালয় থেকে ইসলামের ইতিহাসে এমএ সম্পন্ন করেন। ১৯৬০-এর দশকে তিনি কলেজে শিক্ষকতা করতেন এবং পরে পাকিস্তানের পররাষ্ট্র মন্ত্রণালয়ে সেকশন অফিসার হিসেবে যোগদান করেন। তিনি ১৯৭০ সালে ন্যাশনাল ইনস্টিটিউট অফ পাবলিক অ্যাডমিনিস্ট্রেশন, ঢাকা থেকে স্নাতক এবং ১৯৭৩ সালে অস্ট্রেলিয়ায় একটি ফরেন সার্ভিস ট্রেনিং কোর্স সম্পন্ন করেন।

কর্মজীবন
--------

বাংলাদেশের স্বাধীনতার পর পাকিস্তান থেকে ফিরে কাদের ১৯৭২ সালে বাংলাদেশি ফরেন সার্ভিসে যোগ দেন। তাকে ১৯৭৪ সালে ইউএসএসআর -এ নিয়োগ দেওয়া হয়েছিল, যেখানে তিনি ১৯৭৬ সাল পর্যন্ত কাজ করেছিলেন। তিনি ১৯৭৬ থেকে ১৯৮১ সাল পর্যন্ত বার্মায় এবং ১৯৮১ থেকে ১৯৮৪ সাল পর্যন্ত পাকিস্তানে পদায়ন করেন। ১৯৮৪ থেকে ১৯৮৬ সাল পর্যন্ত তিনি পররাষ্ট্র মন্ত্রণালয়ের দক্ষিণ পূর্ব এশিয়া বিভাগের পরিচালক ছিলেন। ১৯৯৬ সাল থেকে ১৯৯৯ সাল পর্যন্ত  তিনি থাইল্যান্ড ও কম্বোডিয়ায় বাংলাদেশের রাষ্ট্রদূত হিসেবে দায়িত্ব পালন করেন।

১৯৯৯ থেকে ২০০২ পর্যন্ত, তিনি দক্ষিণ আফ্রিকায় বাংলাদেশের হাইকমিশনার ছিলেন এবং বতসোয়ানা, নামিবিয়া, জিম্বাবুয়ে, সোয়াজিল্যান্ড এবং লেসোথোতে হাই কমিশনার হিসেবে ক্রস-অনুমোদিত ছিলেন। তিনি জাতিসংঘের এশিয়া ও প্রশান্ত মহাসাগরীয় অর্থনৈতিক ও সামাজিক কমিশনে বাংলাদেশের স্থায়ী প্রতিনিধি হিসেবে দায়িত্ব পালন করেন। নভেম্বর ২০০৯ থেকে মে ২০১৪ পর্যন্ত তিনি মেক্সিকো এবং কলম্বিয়ার দায়িত্ব নিয়ে যুক্তরাষ্ট্রে বাংলাদেশের রাষ্ট্রদূত ছিলেন।

তথ্যসূত্র
---------

1. ↑  "Akramul Qader meets US Congressman Whitfield in Washington"। *The Daily Ittefaq* (ইংরেজি ভাষায়)। ২০১৭-১০-৩০ তারিখে মূল থেকে আর্কাইভ করা। সংগ্রহের তারিখ ২০১৭-১০-২৯।
2. ↑  "Another trust fund at DU"। *The Daily Star* (ইংরেজি ভাষায়)। ২০১২-০১-১০। সংগ্রহের তারিখ ২০১৭-১০-২৯।
3. ↑  "US senator briefed about Bangladesh politics"। *The Daily Star* (ইংরেজি ভাষায়)। ২০১৩-১২-২২। সংগ্রহের তারিখ ২০১৭-১০-২৯।
4. ↑  "US bids farewell to Akramul Qader"। *The Daily Star* (ইংরেজি ভাষায়)। ২০১৪-০৫-২৯। সংগ্রহের তারিখ ২০১৭-১০-২৯।
5. ↑  "Bangladesh a model country"। *The Daily Star* (ইংরেজি ভাষায়)। ২০১০-০৪-০৯। সংগ্রহের তারিখ ২০১৭-১০-২৯।
6. 1 2 3  "The Embassy of Bangladesh in Washington DC - Ambassador Akramul Qader"। *www.bdembassyusa.org* (ইংরেজি ভাষায়)। সংগ্রহের তারিখ ২০১৭-১০-২৯।
7. ↑  "Relation roadmap taking shape"। *The Daily Star* (ইংরেজি ভাষায়)। ২০১২-০৫-০৩। সংগ্রহের তারিখ ২০১৭-১০-২৯।
8. ↑  "Bangladesh envoy in US hosts farewell reception"। *The Daily Star* (ইংরেজি ভাষায়)। ২০১৪-০৫-৩১। সংগ্রহের তারিখ ২০১৭-১০-২৯।
**আদম খাকী** (আরবি: آدم خاكي) ছিলেন সিলেট অঞ্চলের চতুর্দশ শতাব্দীর মুসলিম সুফি। ১৩০৩ সালে তিনি শাহ জালালের নেতৃত্বে সিলেট বিজয় আন্দোলনে অংশগ্রহণ করেন। বর্তমানে তাঁর মাজারটি একটি জনপ্রিয় পর্যটন স্থানে পরিণত হয়েছে।

জীবন
----

শাহ জালালের সাথে সাক্ষাতের পর আদম ইসলাম ধর্ম প্রচার করার জন্য ভারত উপমহাদেশ জুড়ে অভিযানে তার সঙ্গী হওয়ার সিদ্ধান্ত নিয়েছিলেন। ১৩০৩ সালে তিনি রাজা গৌর গোবিন্দের বিরুদ্ধে শাহ জালালের নেতৃত্বে সিলেটের বিজয়ের চূড়ান্ত লড়াইয়ে অংশ নিয়েছিলেন। এই জয়ের পরে শাহ জালাল তাঁর সঙ্গীদের পূর্ব বাংলা এবং আশেপাশের অঞ্চলগুলিতে ছড়িয়ে পরার নির্দেশ দিয়েছিলেন। আদম বদরপুরের আধুনিক দেওরাইল গ্রামে চলে এসেছিলেন যেখানে তিনি স্থানীয় লোকদের কাছে ইসলাম ধর্ম প্রচার করেছিলেন।

উত্তরাধিকার
-----------

তিনি কীভাবে এবং কোন বছরে মারা গেছেন তা স্পষ্ট নয়, তবে বর্তমান বদরপুর রেলস্টেশনের নিকটবর্তী করিমগঞ্জের বদরপুরের একটি দরগায় তাঁকে সমাহিত করা হয়েছিল। কমপ্লেক্সের মধ্যে একটি মসজিদ নির্মিত হয়েছিল এবং এটি বদরপুরে একটি উল্লেখযোগ্য স্থান হয়ে ওঠেছে যা মুসলমান এবং হিন্দুদের একসাথে আকৃষ্ট করে। আদম খাকির মাকামের সাথে যারা যুক্ত ছিলেন তাদের পীরমুতরার জমি অনুদান দেওয়া হয়েছিল।

তথ্যসূত্র
---------

1. ↑  *District Census Handbook, Assam, Volume 1*। Assam: Tribune Press, Superintendent of Census Operations। ১৯৬৪। পৃষ্ঠা 7।
2. ↑  Basu, Shibtapan (২০০৪)। *Barak Upatyakar Muslim Samaj*। পৃষ্ঠা 133।
3. ↑  Tamizi, Mohammad Yahya (১৯৯২)। *Sufi Movements in Eastern India*। Idarah-i Adabiyat-i Delli। পৃষ্ঠা 86।
4. ↑  Barbhuiya, Atiqur Rahman (২৭ জানু ২০২০)। *Indigenous People of Barak Valley*। Notion Press।
5. ↑  Syed Murtaza Ali (১৯৭০)। *Hazrat Shah Jalal O Sileter Itihas*। পৃষ্ঠা 36।
6. ↑  Ahsan al-Mahbub Zakir (১৭ মে ২০১৮)। "পবিত্র কোরআনের খেদমতে আল্লামা ছাহেব কিবলা ফুলতলী (রহঃ)'র অবদান"। *Sangbad Mail*।
7. ↑  Roy, Suparna (২০০৭)। "Features of Revenue Systems"। *Land System and Management in the Colonial Period: A Study of Barak Valley*। Mittal Publications। পৃষ্ঠা 72–73।
8. ↑  Dey, Ratna (২০০১)। *Land Revenue Administration Cachar*। Kolkata। পৃষ্ঠা 16।
**অলকা সরাবগী** (জন্ম ১৭ নভেম্বর ১৯৬০) একজন ভারতীয় ঔপন্যাসিক ও হিন্দি ভাষার একজন ছোট গল্প লেখক। তিনি ২০০১ সালে তার উপন্যাস কলিকথা: ভায়া বাইপাস উপন্যাসের জন্য সাহিত্য অকাদেমি পুরস্কার লাভ করেন।

প্রারম্ভিক জীবন
---------------

অলকা সরাবগী ১৯৬০ সালের ১৭ নভেম্বর কলকাতায় রাজস্থানী পরিবারের মারওয়ারী পরিবারে জন্মগ্রহণ করেন। তিনি কলকাতা বিশ্ববিদ্যালয় থেকে পিএইচডি ডিগ্রি লাভ করেন। তার গবেষণার বিষয় ছিল রঘুবীর শাহীর কবিতা।

সারবগী তার বিয়ে ও দুই সন্তান জন্ম লাভের পর ছোটগল্প লিখতে শুরু করেন। তার প্রথম লিখিত বই ছিল আপ কি হামসি। বইটির বিষয়বস্তু নেওয়া হয়েছে রঘুবীর শাহীর একটি কবিতা থেকে। সারবগীর মেন্টর অশোক সেকসারিয়া তার এই বইটি বর্তমান সাহিত্য নামে একটি হিন্দি সাহিত্য সাময়িকীতে প্রেরণ করেন যেখানে এটি সাদরে গৃহীত হয়। ১৯৯৬ সালে তার দ্বিতীয় বই কাহানী কি তালাশ মে বের হয়। যা ছোট গল্পের একটি সংকলন ছিল।

তার প্রথম উপন্যাস প্রকাশিত হয় ১৯৯৮ সালে। উপন্যাসের নাম ‘কলিকথা: ভায়া বাইপাস’। এই উপন্যাসের জন্য ২০০১ সালে তিনি সাহিত্য অকাদেমি পুরস্কার লাভ করেন। তার সর্বশেষ উপন্যাস প্রকাশিত হয় ২০১৫ সালে।

গ্রন্থ
------

* *কাহানী কি তালাশ মে*। পাঁচকোরলা: আধার। ১৯৯৬।
* *কলিকথা: ভায়া বাইপাস*। আধার। ২০০২। আইএসবিএন 978-81-7675-069-1।
* *শেষ কদমবেরী*। নয়া দিল্লী: রাজকামাল। ২০০২। আইএসবিএন 978-81-267-0446-0।
* *দোসরী কাহানী*। নয়া দিল্লী: রাজকামাল। ২০০৩। আইএসবিএন 978-81-267-0677-8।
* *কই বাত নেহি*। নয়া দিল্লী: রাজকামাল। ২০০৪। আইএসবিএন 978-81-267-0841-3।
* *এক ব্রেক কা বাদ*। নয়া দিল্লী: রাজকামাল। ২০০৮। আইএসবিএন 978-81-267-1529-9।
* *জানকিপাল তেজপাল মেনশন*। নয়া দিল্লী: রাজকামাল। ২০১৫। আইএসবিএন 978-81-267-2766-7।

তথ্যসূত্র
---------

1. ↑  Singh 2006।
2. 1 2  Parson 2012, পৃ. 116।
**মালব** বা **মালাভাস** (ব্রাহ্মী লিপি : 𑀫𑁆𑀫𑀸𑀭𑀯 *Mmālava*) অথবা **মালওয়ারা** ছিলেন একটি প্রাচীন ভারতীয় উপজাতি। আধুনিক পণ্ডিতরা তাদের মালিয়ান জনগণের বা মল্লোই নামেই চিহ্নিত করেন । কথিত আছে তারা খ্রিস্টপূর্ব ৪র্থ শতাব্দীতে আলেকজান্ডারের আক্রমণের সময় পাঞ্জাব অঞ্চলে বসতি স্থাপন করেছিল। পরে, মালবরা দক্ষিণ দিকে বর্তমান রাজস্থানে এবং শেষ পর্যন্ত মধ্যপ্রদেশ ও গুজরাটে চলে যায় ও সেখানে বসতি স্থাপন করে। পশ্চিমা ত্রাপদের (দ্বিতীয় শতাব্দী), গুপ্ত সম্রাট সমুদ্রগুপ্ত (৪র্থ শতক) এবং চালুক্য সম্রাট দ্বিতীয় পুলকেশিনের (সপ্তম শতাব্দী) বিরুদ্ধে পরাজয়ের ফলে তাদের শক্তি ধীরে ধীরে হ্রাস পায়।

মধ্য ভারতের মালওয়া অঞ্চলের নামকরণ করা হয়েছে মালব উপজাতির নামে। মালব যুগ, যা পরে বিক্রম সংবত নামে পরিচিত হয়, সম্ভবত তারাই প্রথম এর প্রবর্তন করেছিল।

*মহাভারত* এবং *মহাভাষ্য* সহ বেশ কয়েকটি প্রাচীন ভারতীয় গ্রন্থে মালবদের উল্লেখ করা হয়েছে।  মহাভারত অনুসারে, সাবিত্রীর পিতা মাদ্র রাজা অশ্বপতির একশত পুত্র তাদের মা মালাভির নামানুসারে *মালব* নামে পরিচিত ছিল।  যদিও পাণিনি দ্বারা মালভদের বিশেষভাবে উল্লেখ করা হয়নি, তবে তার ১১৭ তম সূত্রতে *আয়ুধজীবী সংঘ* (যারা অস্ত্রের পেশায় বসবাস করে) নামে একটি উপজাতির কথা উল্লেখ করেছে এবং *কাশিকা* এই উপজাতির মধ্যে মালব এবং ক্ষুদ্রকদের অন্তর্ভুক্ত করেছে।. পতঞ্জলির *মহাভাষায়* ১৬৮ তম শ্লোকে মালবদের উল্লেখ আছে। 

মালাভাদের আদি জন্মভূমির অবস্থান সম্পর্কে নির্দিষ্ট কিছু তথ্য পাওয়া যায়নি তবে আধুনিক পণ্ডিতরা সাধারণত প্রাচীন গ্রীক বিবরণে উল্লিখিত "মাল্লি "বা "মল্লোই" জাতির সাথে তাদের যুক্ত করেন। গ্রীক বিবরণে তাদের বিরুদ্ধে আলেকজান্ডারের যুদ্ধের বর্ণনা পাওয়া গেছে।   খ্রিস্টপূর্ব ৪র্থ শতাব্দীতে আলেকজান্ডারের আক্রমণের সময়, মাল্লোইরা রাভি ও চেনাব নদীর সঙ্গমস্থলের উত্তরে বর্তমান পাঞ্জাব অঞ্চলে বসবাস করতেন।

তথ্যসূত্র
---------

1. 1 2  Tej Ram Sharma 1978।
2. ↑  Bela Lahiri 1974।
3. ↑  B. C. Law 1973।
4. 1 2  D. C. Sircar 1971।
5. Corpus Inscriptionum Indicarum Vol 3 p.72
মন্থন (পুত্র) এবং মন্থি (কন্যা) সহ দেবী অলক্ষ্মী
**অলক্ষ্মী বিদায়** হল দীপাবলির সন্ধ্যায় বাংলার বিভিন্ন অঞ্চলে হিন্দু রমণীদের দ্বারা কৃত অনুষ্ঠান বিশেষ। পূর্ববঙ্গে কিছু কিছু অঞ্চলে আশ্বিন সংক্রান্তিতে গাড়শি ব্রত পালন করে অলক্ষ্মী বিদায় ও লক্ষ্মী বরণ করা হয়। অলক্ষ্মীকে অমঙ্গল ও অশুভের প্রতীক বলে মনে করা হলেও এই অলক্ষ্মীই হলেন অন্যব্রতদের লক্ষ্মী বা শস্যদেবতা। মাতৃশক্তির জ্যেষ্ঠা রুপকে বিদায় দিয়ে লক্ষ্মীরূপকে বরণ করা হয়। বাম হাতে গোবর নিয়ে দেবীর চোখের জায়গায় দু’টি কড়ি, সর্বাঙ্গে ছেঁড়া চুল দিয়ে অলক্ষ্মীর মূর্তি নির্মাণ করা হয় । মূর্তিকে ঘরের ভিতর আনা হয় না। উঠানের এক কোণে অলক্ষ্মীর মূর্তি রেখে বাম হাতে ফুল নিয়ে পূজা করা হয়। আচমন ও আসন শুদ্ধি করে অলক্ষ্মীর ধ্যান করা হয় এই মন্ত্রে-

```
ওঁ অলক্ষ্মীং কৃষ্ণবৰ্ণাং কৃষ্ণবস্ত্রপরিধানাং কৃষ্ণুগন্ধানুলেপনাং 
তৈল্যাভ্যািক্তশরীরাং মুক্তকেশীং দ্বিভুজাং বামহস্তে গৃহীত 
ভস্মনীং দক্ষিণহস্তে সন্মার্জনীং গর্দভারূঢ়াং লৌহাভরণভূষিতাং বিকৃতদ্ৰংষ্ট্ৰাং কলহপ্ৰিয়াম ।
```

ধ্যান করে আবাহন করে অলক্ষ্মীর পূজা করা হয়। পূজার পরে আরেকটি মন্ত্র বলা হয় -

```
ওঁ অলক্ষ্মী ত্বং কুরূপাসি কুৎসিতস্থানবাসিনী 
সুখরাত্ৰৌ ময় দত্তাং গৃহ পূজ্যঞ্চ শাশ্বতীম্।
```

পূজা শেষে মেয়েরা কুলো পিটাতে পিটাতে মূর্তিটি তেমাথায় নিয়ে যায়। সেখানে পাটকাঠি জ্বালিয়ে সমবেত কন্ঠে **অলক্ষী বাইরে যা, লক্ষী ঘরে আয়** বা **লক্ষ্মী আয়, অলক্ষ্মী যা** ধ্বনি সহকারে মূর্তিটি ফেলে দেওয়া হয়। এরপর গৃহিণীরা গৃহে ফিরে লক্ষ্মীর পূজা করে।

তথ্যসূত্র
---------

1. ↑  "ভূত চতুর্দশীতে কেন ১৪ শাক-১৪ প্রদীপ, জানেন?"। *EI Samay*। সংগ্রহের তারিখ ২০২১-০৯-০১।
2. ↑  "পাহিমাংদেহিমহালক্ষ্মী – চতুর্থ পর্ব"। *BAARTA TODAY* (ইংরেজি ভাষায়)। ২০২০-১১-০৩। সংগ্রহের তারিখ ২০২১-০৯-০৮।
3. ↑  "পাতা:বাংলার ব্রত - অবনীন্দ্রনাথ ঠাকুর.pdf/২৯ - উইকিসংকলন একটি মুক্ত পাঠাগার"। *bn.wikisource.org*। সংগ্রহের তারিখ ২০২১-০৯-০১।
4. ↑  "পাতা:বাংলার ব্রত - অবনীন্দ্রনাথ ঠাকুর.pdf/২৯ - উইকিসংকলন একটি মুক্ত পাঠাগার"। *bn.wikisource.org*। সংগ্রহের তারিখ ২০২১-০৯-০১।
5. ↑  "Diwali Special: The mythological story of Alakshmi– News18 Bangla"। *News18 Bengali*। ২০১৮-১১-০৩। সংগ্রহের তারিখ ২০২১-০৯-০১।
**আকলুল ফাআল** *(আরবি: العقل الفعال, রোমান: Al-'aql al-f'aal)* অথবা ওয়াহিব আল-সুয়ার হলো ইসলামি দর্শন ও মনোবিজ্ঞানে আলোচিত একটি বুদ্ধিবৃত্তিক ক্ষমতা। এটিকে আল্লাহ ও মানুষের মধ্যে যোগাযোগের সূত্র হিসেবে বিবেচনা করা হয়। মহাজাগতিক বুদ্ধিমত্তায় একে সর্বনিম্ন স্তরের বুদ্ধিমত্তা হিসেবে গণ্য করা হয়।

ধারণা
-----

প্রাথমিকভাবে ইসলামি দর্শন ও মনোবিজ্ঞানে আরবি আকল শব্দটি দ্বারা বেঁধে রাখা বা সংযত করা বুঝানো হলেও পরবর্তিতে এই শব্দটির অর্থ যুক্তিতে পরিণত হয়। যুক্তি বলতে এমন কিছুকে বুঝানো হয় যা মানুষকে বিচার ও আচরণ করতে সহায়তা করে। আকল শব্দটির ধারণা প্রভাবিত হয়েছিল গ্রিক দর্শনের পেরিপেটেটিক ধারা হতে।

ঐতিহাসিক পটভূমি
---------------

আল ফারাবী প্রথমবারের মত আকল শব্দটির বিভিন্ন অর্থ নিয়ে তার বইয়ে আলোচনা করেন।  ইবনে বাজা মনে করেন মানুষ এবং দার্শনিকদের সক্রিয় বুদ্ধিমত্তার সঙ্গে সংযোগ স্থাপনের জন্য জোর প্রচেষ্টা চালানো উচিৎ। সক্রিয় বুদ্ধিমত্তা হলো বুদ্ধিমত্তার সর্বোচ্চ স্তর এবং এই বুদ্ধিমত্তাই প্রকৃতির সব ধরণের বাস্তবতার উপস্থিতির কারণ। তিনি আরও বলেন, সক্রিয় বুদ্ধিমত্তার সঙ্গে সংযোগ স্থাপন করলে মানুষ প্রকৃতির বাস্তবতা অনুধাবন করতে পারবে। ইবনে বাজার এর মতে, যারা দুনিয়ার আকর্ষণ কাটিয়ে নিজের আত্মাকে পরিশুদ্ধ করতে পারবে, তারা সক্রিয় বুদ্ধিমত্তার সঙ্গে এক হতে পারবে। []

ইসলামি দর্শনে সক্রিয় বুদ্ধিমত্তা বিষয়টির সঙ্গে নয়াপ্লাতোবাদের যোগসূত্র আছে। সক্রিয় বুদ্ধিমত্তার সঙ্গে চাঁদ, ফেরেশতা জিব্রাইলের (আ:) সম্পর্ক আছে। ইসলামি বিশ্বের পেরিপেটেটিক দার্শনিকরা সক্রিয় বুদ্ধিমত্তার একটি নয়াপ্লাতোবাদি সংস্করণ প্রদর্শন করতে চায়। যেখানে মানব আত্মা ও অনুধাবনযোগ্য বিশ্ব বুদ্ধিমত্তা ও বোধগম্যতার সাথে একীভূত। []

আল ফারাবী অবশ্য পেরিপেটেটিক দৃষ্টিভঙ্গির সক্রিয় বুদ্ধিমত্তার সঙ্গে ইসলামি ভবিষ্যদ্বাণীর একটি সমঝোতা স্থাপনের প্রচেষ্টা করেছেন। ফারাবি সক্রিয় বুদ্ধিমত্তাকে জিব্রাইলের সাথে সম্পর্কিত মনে করেন। মানুষ আকল বিল কুয়াহ (সম্ভাব্য বুদ্ধিমত্তা) হতে আকলুল বিল ফাআল (প্রকৃত বুদ্ধিমত্তা) তে রুপান্তরিত হতে পারে। ফলে মানুষ অজ্ঞতার অন্ধকার হতে মুক্তি লাভ করতে পারে। সবশেষে আকল আকলুল মুস্তাফাদে (অর্জিত বুদ্ধিমত্তা) রুপান্তরিত হয়। এই স্তরে আকল নিজস্ব বৈশিষ্ট্যের পার্থক্য ও মিল সম্পর্কে পর্যালোচনা করে।

বৈশিষ্ট্য
---------

ইসলামি দর্শনের জ্ঞানতত্ত্ব ও মনোবিজ্ঞানে আকলুল বিল ফাআলের অনেক মৌলিক ভূমিকা আছে। তাদের কিছু ভূমিকা নিম্নরূপ: []

1. বুদ্ধির মাধ্যমে সক্রিয় বুদ্ধিমত্তা বস্তুগত দুনিয়ার আকার তৈরি করে।
2. জ্ঞানতত্ত্ব ও ইন্দ্রিয় উপলব্ধিতে এটি সম্ভাব্য আকলকে প্রকৃত আকলের স্তরে উন্নিত করতে পারে।
3. এটি ইন্দ্রিয় উপলব্ধ বস্তু হতে বোধগম্য বস্তুতে পার্থক্য নিরুপন করতে পারে।
4. সক্রিয় বুদ্ধিমত্তা মানব আত্নাকে পরিশুদ্ধ করতে সহায়তা করে।
5. সক্রিয় বুদ্ধিমত্তা সর্বোচ্চ আনন্দ অর্জনে সহায়তা করে।
6. আকলুল ফাআল আত্নার অমরত্বেও সহায়তা করে।
7. সক্রিয় বুদ্ধিমত্তা দৈববাণী বুঝতে সহায়তা করে।

আরও দেখুন
---------

* নয়াপ্লাতোবাদ
* ইসলামি দর্শন

তথ্যসূত্র
---------

1. 1 2  Azadpur, Mohammad (২০১১)। *Reason unbound : on spiritual practice in Islamic peripatetic philosophy*। Albany: State University of New York Press। আইএসবিএন 978-1-4619-0633-9। ওসিএলসি 756496427।
2. ↑  Adamson, Peter (২০১৩-০৭-০৪)। *Interpreting Avicenna: Critical Essays* (ইংরেজি ভাষায়)। Cambridge University Press। আইএসবিএন 978-1-107-35445-6।
3. 1 2  Foundation, Encyclopaedia Iranica। "Welcome to Encyclopaedia Iranica"। *iranicaonline.org* (ইংরেজি ভাষায়)। সংগ্রহের তারিখ ২০২৩-০৪-০৬।
**হ্যামলেট** হল জাপান টোব্যাকোর গ্যালাহার গ্রুপ বিভাগ দ্বারা উত্পাদিত চুরুটের একটি মার্কা। এগুলি বিভিন্ন ধরণের, ক্ষুদ্রাকৃতি থেকে নিয়মিত দৈর্ঘ্যে পাওয়া যায়। তাদের বিজ্ঞাপনে তাদের নিয়মিত 'মৃদু চুরুট' হিসেবে উল্লেখ করা হয়।

হ্যামলেট চুরুট প্রথম ১৯৬৪ সালে যুক্তরাজ্যে চালু করা হয়েছিল এবং আরও সম্প্রতি পশ্চিম ইউরোপের অন্যান্য বাজারেও চালু হয়েছে। তারা তাদের হাস্যকর বিজ্ঞাপনের জন্য যুক্তরাজ্যে সর্বাধিক বিখ্যাত, যেগুলি এমন দৃশ্য উপস্থাপন করে যেখানে একজন ব্যক্তি, কিছুতে হতাশাজনকভাবে ব্যর্থ হয়ে, হ্যামলেট সিগার জ্বালিয়ে সান্ত্বনা পান।

কারখানা বন্ধ
------------

কার্ডিফের শতাব্দী প্রাচীন  প্রাক্তন জেআর ফ্রিম্যানের ফ্যাক্টরি যেখানে হ্যামলেটের চুরু উৎপাদিত হত তা সেপ্টেম্বর ২০০৭-এ বন্ধ ঘোষণা করা হয় এবং সেপ্টেম্বর ২০০৯ এর মধ্যে গালাহের বালিমেনা কারখানায় উৎপাদন স্থানান্তরিত হয়।  কার্ডিফের কারখানাটি পরের বছর ভেঙে ফেলা হয়।  ২০১৪ সাল নাগাদ আবার উৎপাদন সরানোর পরিকল্পনা ছিল — এবারে পোল্যান্ডের লডজে।   — বালিমেনার কারখানা ২০১৭ সালের মধ্যে বন্ধ হয়ে যায়।

তথ্যসূত্র
---------

1. ↑  "JR Freeman Cigars - a location from Victory of the Daleks(DW)"। *The Locations Guide to Doctor Who, Torchwood, and the Sarah Jane Adventures* (ইংরেজি ভাষায়)। সংগ্রহের তারিখ ২০২১-০১-০৮।
2. ↑  "184 tobacco jobs go at city plant" (ইংরেজি ভাষায়)। ২০০৭-০৯-২৭। সংগ্রহের তারিখ ২০২১-০১-০৮।
3. ↑  McWatt, Julia (২০১০-০৯-২৩)। "Cigar factory demolished"। *WalesOnline* (ইংরেজি ভাষায়)। সংগ্রহের তারিখ ২০২১-০১-০৮।
4. ↑  "Ballymena cigarette factory JTI Gallaher to close"। *BBC News* (ইংরেজি ভাষায়)। ২০১৪-১০-০৭। সংগ্রহের তারিখ ২০২১-০১-০৮।
5. ↑  "JTI Gallaher Relocation"। *Project Design Engineers* (ইংরেজি ভাষায়)। ২০১৬-০৭-২২। সংগ্রহের তারিখ ২০২১-০১-০৮।

বাহ্যিক লিঙ্ক
-------------

* হ্যামলেট সিগারের বিজ্ঞাপন চ্যানেল 4 আইডেন্টিকে স্পুফিং করে ।
Near East in 565 AD, showing Aksum and its neighbours
**আকসুম** (ইংরেজি: Axum বা AksumAksum/ˈæksuːm/; তিগ্রিনিয়া: ኣኽሱም *Ak̠ʷsəm*; আমহারীয়: አክሱም *Ak̠su)* ; প্রাচীন গ্রিক: Ἄξουμις and Αὔξουμις উত্তর ইথিওপিয়াতে অবস্থিত একটি শহর।

যিশুখ্রিস্টের জন্মের কাছাকাছি সময়ে আকসুম সাম্রাজ্যের বাণিজ্যকেন্দ্র হিসেবে শহরটির আবির্ভাব ঘটে। ৭ম শতকে মুসলিম শাসনের প্রভাবে শহরটি গুরুত্বহীন হয়ে পড়ে।

আকসুমের বর্তমান অধিবাসী সংখ্যা প্রায় ৫০,০০০ এবং এদের প্রায় তিন-চতুর্থাংশ ইথিওপীয় অর্থোডক্স গির্জার সদস্য।

১৯৮০ সালে ঐতিহাসিক তাৎপর্যের জন্য ইউনেস্কো শহরটিকে ওয়ার্ল্ড হেরিটেজ সাইটের তালিকায় অন্তর্ভুক্ত করে।

তথ্যসূত্র
---------

1. ↑  Stephanus of Byzantium, Ethnica, §A102.8
2. ↑  Photius, Bibliotheca excerpts, §3.1
3. ↑  "Aksum | Ethiopia"। *Encyclopedia Britannica* (ইংরেজি ভাষায়)। সংগ্রহের তারিখ ২০২০-০৪-১৭।
4. ↑  Phillipson, David W. (2014-04)। *Foundations of an African Civilisation: Aksum & the Northern Horn, 1000 BC - AD 1300* (ইংরেজি ভাষায়)। Boydell & Brewer Ltd। আইএসবিএন 978-1-84701-088-9।  এখানে তারিখের মান পরীক্ষা করুন: `|তারিখ=` (সাহায্য)
**অলজবস** বাংলাদেশের রাষ্ট্রীয় মালিকানাধীন একমাত্র পরিপূর্ণ চাকরি বাতায়ন যেখানে চাকরির তথ্য প্রাপ্তি, আবেদন থেকে শুরু করে চাকরিতে যোগদান পর্যন্ত প্রয়োজনীয় সহায়তা পাওয়া যায় । এই চাকরি বাতায়ন টি রাষ্ট্রীয় টেলিযোগাযোগ সেবাদাতা সংস্থা টেলিটক বাংলাদেশ লিমিটেড এর দ্বারা পরিচালিত । **অলজবস** এর মাধ্যমে প্রায় সকল ধরনের সরকারি চাকুরীর পাশাপাশি বেসরকারি চাকুরীর তথ্যাদি ও রয়েছে । ডিজিটাল বাংলাদেশ গঠনে কাজ করছে অল জবস ।

ইতিহাস
------

২০০৪ সালে যাত্রা শুরু করা টেলিটক এর মাধ্যমে সরকারি চাকুরীর আবেদন করা গেলেও "সময় শ্রম ও অর্থ সাশ্রয় করুন" শ্লোগানে পরবর্তীতে "অল জবস বাই টেলিটক" নামে আলাদা একটি ব্র্যান্ড চালু করে টেলিটক যার ফলে চাকুরি প্রার্থীরা সহজেই তাদের চাহিদা পূরণ করতে পারে ।

বিশেষ সেবাসমূহ
--------------

বাংলাদেশের প্রথম পূর্ণাঙ্গ রাষ্ট্রীয় চাকরি বাতায়ন টেলিটক অল জব পোর্টাল যাতে প্রায় সকল সরকারি চাকরির বিজ্ঞপ্তির খবরের পাশাপাশি বেসরকারি সংস্থাসমূহের চাকরির বিজ্ঞপ্তির তথ্য ও পাওয়া যায় ‌। তাছাড়া এর মাধ্যমে অনলাইনে চাকরির আবেদন, প্রবেশপত্র সংগ্রহ, ফলাফল জানা ইত্যাদি করা যায়।
তবে এর বিশেষ কিছু সুবিধা হলঃ 

* যাচাই করণঃ এখানে চাকুরি প্রার্থীদের বিভিন্ন তথ্য দ্রুত যাচাই হয় কারণ বাংলাদেশের পাবলিক পরীক্ষার ফলাফল গুলো টেলিটক দ্বারা সংরক্ষিত
* ২ মিনিটে আবেদনঃ এখানেচাকুরিপ্রারথিরা নিজস্ব তথ্য, সনদ ইত্যাদি একবার আপলোড করে নিলে এর পর থেকে আর বার বার তথ্য পূরণ বা আপলোড করতে হয় না, দ্রুত আবেদন করা যায়
* দক্ষতা উন্নয়ন পাঠঃ চাকুরি প্রার্থীদের দক্ষতা উন্নয়নে অনলাইনে প্রশিক্ষণ সেবা প্রদান ।

আরও দেখুন
---------

* বাংলাদেশ টেলিকমিউনিকেশন্স কোম্পানি লিমিটেড
* বাংলাদেশ টেলিযোগাযোগ নিয়ন্ত্রণ কমিশন
* টেলিফোন শিল্প সংস্থা
* বঙ্গবন্ধু-১
* টেলিটক

তথ্যসূত্র
---------

1. ↑  "আমাদের (অলজবস) সম্পর্কে"।
2. ↑  "প্রচ্ছদ পাতা - অলজবস"।
3. ↑  "অফিশিয়াল ফেসবুক পাতা - অলজবস"।
***আদরের জামাই*** শাহদাৎ হোসেন লিটন পরিচালিত ২০১১ সালের বাংলাদেশী প্রণয়ধর্মী চলচ্চিত্র। ছবির কাহিনি ও চিত্রনাট্য রচনা করেছেন আবদুল্লাহ জহির বাবু। আশীর্বাদ চলচ্চিত্রের ব্যানারে ছবিটি প্রযোজনা করেছেন দিল মোহাম্মদ দিলু। এতে প্রধান চরিত্রে অভিনয় করেছেন শাকিব খান, অপু বিশ্বাস, নিপুণ আক্তার। এছাড়া পার্শ্ব চরিত্রে অভিনয় করেছেন মিশা সওদাগর, সাদেক বাচ্চু, রেহানা জলি, কাবিলা ও যুবরাজ।

ছবিটি ২০১১ সালের ৩০ ডিসেম্বর বাংলাদেশে মুক্তি পায়। এই চলচ্চিত্রে অভিনয়ের জন্য শাকিব খান ও নিপুণ আক্তার ১৪তম মেরিল-প্রথম আলো পুরস্কারে সমালোচনা শাখায় যথাক্রমে শ্রেষ্ঠ চলচ্চিত্র অভিনেতা ও শ্রেষ্ঠ চলচ্চিত্র অভিনেত্রীর মনোনায়ন পেয়েছিলেন।

কাহিনি সংক্ষেপ
--------------

শিল্পপতি আসলাম চৌধুরী তার মেয়ে গহনাকে বিয়ে দেয়ার জন্য ভাল পাত্রের খোঁজ করছেন। ঠিক ঐ সময় ছদ্মবেশী মিনহাজ সাউদ তার ভাই মিনহাজ দাউদকে নিয়ে আসেন গহনার সাথে বিয়ে দেবার জন্য। কিন্তু সব যখন ভালোই চলছিলো, তখনই সাজু নামের এক ছেলে জালিয়াতি করে আসলাম চৌধুরীর সব সম্পত্তি আত্মসাৎ করে এবং গহনাকে বিয়ে করে। আর এই কারণে আসলাম চৌধুরী যখন সাজুকে হত্যা করার জন্য সন্ত্রাস ভাড়া করে, তখনই বের হয়ে আসে সাজুর সত্যিকার পরিচয়।

অভিনয়
------

* শাকিব খান - মোঃ সাজেদুর রহমান সাজু, আদরের জামাই
* অপু বিশ্বাস - গহনা চৌধুরী
* নিপুণ আক্তার
* মিশা সওদাগর - মিনহাজ সাউদ
* সাদেক বাচ্চু - আসলাম চৌধুরী
* রেহানা জলি - মমতা হাফিজ, সাজুর মা
* কাবিলা - কুতুব
* নাসরীন
* সেলিম
* শিউলি
* যুবরাজ
* স্বপ্না
* জামিলুর রহমান শাখা

সঙ্গীত
------

আদরের জামাই চলচ্চিত্রের সঙ্গীত পরিচালনা করেছেন আলী আকরাম শুভ। গানে কণ্ঠ দিয়েছেন এন্ড্রু কিশোর, রুমানা মোর্শেদ কনকচাঁপা ও কুমার বিশ্বজিৎ।

### গানের তালিকা

| নং. | শিরোনাম | কণ্ঠশিল্পী | দৈর্ঘ্য |
| --- | --- | --- | --- |
| ১. | "আদরের জামাই" |   | ৪:০৮ |
| ২. | "রঙ্গিলা" |   | ৪:০০ |
| ৩. | "নো চিন্তা, ডো ফুর্তি" | এন্ড্রু কিশোর |   |

পুরস্কার ও মনোনয়ন
------------------

মেরিল-প্রথম আলো পুরস্কার
* *মনোনীত:'* শ্রেষ্ঠ চলচ্চিত্র অভিনেতা (সমালোচক) - শাকিব খান
* *মনোনীত:'* শ্রেষ্ঠ চলচ্চিত্র অভিনেত্রী (সমালোচক) - নিপুণ আক্তার

তথ্যসূত্র
---------

1. ↑  মঈনুদ্দীন, অভি (২৫ এপ্রিল ২০১২)। "সুনিপুণ নিপুণ"। *যায়যায়দিন*। সংগ্রহের তারিখ ৩০ জুন ২০১৭।
2. ↑  আহমেদ, নাসির (২৩ মে ২০১৭)। "বৃদ্ধ বাবাকে লাঞ্ছিত, অভিনেতা যুবরাজ গ্রেপ্তার"। *এনটিভি অনলাইন*। সংগ্রহের তারিখ ৩০ জুন ২০১৭।
3. ↑  "নিপুণ আশা"। *দৈনিক সমকাল*। ২৮ এপ্রিল ২০১২। সংগ্রহের তারিখ ৩০ জুন ২০১৭। [*স্থায়ীভাবে অকার্যকর সংযোগ*]

বহিঃসংযোগ
---------

* ইন্টারনেট মুভি ডেটাবেজে *আদরের জামাই*  উইকিউপাত্তে এটি সম্পাদনা করুন (ইংরেজি)
**বন, বন্যপ্রাণী ও মৎস্যবিভাগ** হল পাঞ্জাব, পাকিস্তান সরকারের একটি অধিদপ্তর । এই অধিদপ্তরের অধীনে তিনটি আলাদা আলাদা বিভাগ রয়েছে।

মৎস্য বিভাগ
-----------

মৎস্য বিভাগ হল ১৯১২ সালে প্রতিষ্ঠিত বন, বন্যপ্রাণী ও মৎস্য বিভাগের অধিভুক্ত একটি বিভাগ। বিভাগটি সরকারি এবং বেসরকারি খাতে জলজ সম্পদের সংরক্ষণ, ব্যবস্থাপনা এবং উন্নয়নের দায়িত্বে রয়েছে। 

বিভাগটি পাঞ্জাব মৎস অধ্যাদেশ, ১৯৬১ দ্বারা পরিচালিত হয়।

বন বিভাগ
--------

বন বিভাগটিও বন, বন্যপ্রাণী ও মৎস্য বিভাগের অধিভুক্ত একটি বিভাগ যা ১৮৮৬ সালে ব্রিটিশ শাসনের অধীনে ইম্পেরিয়াল ফরেস্ট সার্ভিস হিসাবে গঠিত হয়েছিল। বিভাগটি পাঞ্জাব প্রদেশে বনায়ন খাতের সম্পদের বিকাশ, রক্ষণাবেক্ষণ, সংরক্ষণ এবং সর্বোচ্ছ বনায়নের দায়িত্বে রয়েছে। 

বন বিভাগটি বন আইন, ১৯২৭ সংশোধিত ২০১০ এর অধীনে পরিচালিত হয়।

বন্যপ্রাণী বিভাগ
----------------

পাঞ্জাব বন্যপ্রাণী ও পার্ক বিভাগটি ১৯৩৪ সালে গেম বিভাগ হিসাবে প্রতিষ্ঠিত হয়েছিল। বিভাগটি ব্যবস্থাপনা, সংরক্ষণ, বন্যপ্রাণী বৈচিত্র্য সংরক্ষণ, আবসস্থল ও টেকসই উন্নয়নের দায়িত্বে রয়েছে। 

বিভাগটি পাঞ্জাব বন্যপ্রাণী সুরক্ষা, সংরক্ষণ, সংরক্ষণ ও ব্যবস্থাপনা আইন, ১৯৭৪ এর অধীনে পরিচালিত হয়।

আরো দেখুন
---------

* জাতীয় খাদ্য নিরাপত্তা ও গবেষণা মন্ত্রণালয়
* পাকিস্তানে বনায়ন
* পাকিস্তানে মাছ ধরা
* পাকিস্তানের বন্যপ্রাণী

বাহ্যিক লিঙ্ক
-------------

* মৎস্য বিভাগ
* বন বিভাগ
* বন্যপ্রাণী বিভাগ

তথ্যসূত্র
---------

1. ↑
2. ↑  "Forestry, Wildlife and Fisheries | Punjab Portal"। ২০১৪-০৭-২৯ তারিখে মূল থেকে আর্কাইভ করা। সংগ্রহের তারিখ ২০১৪-০৭-২১।
3. ↑  Fisheries | Punjab Portal
4. ↑  Forest Department | Punjab Portal
5. ↑  Wildlife Department | Punjab Portal
**গ্লিম** হল একটি মার্কিন মার্কার মুখের স্বাস্থ্যবিধি পণ্য, যার মধ্যে রয়েছে টুথপেস্ট এবং ইলেকট্রিক টুথব্রাশ, যার মালিক প্রক্টর অ্যান্ড গ্যাম্বল।  এটি ১৯৫২ সালে মার্কিন যুক্তরাষ্ট্রে একটি টুথপেস্ট হিসাবে চালু করা হয়েছিল এবং ২০১৪ সালে বন্ধ হয়ে যায়। প্রক্টর অ্যান্ড গ্যাম্বল পরে ক্রেস্ট টুথপেস্টের এর একটি স্বাদের রূপে গ্লিম টুথপেস্টকে পুনরুজ্জীবিত করে।  ২০১৯ সালে, প্রক্টর অ্যান্ড গ্যাম্বল মার্কাটিকে সম্প্রসারিত করে বৈদ্যুতিক টুথব্রাশের একটি লাইন অন্তর্ভুক্ত করে। 

চিত্র:Gleem with GL-70 ad from TIME.png *টাইম* ম্যাগাজিনের ৩১ মার্চ, ১৯৫৮ সালের সংখ্যা থেকে জিএল-৭০ গ্লিম টুথপেস্টের একটি বিজ্ঞাপন

তথ্যসূত্র
---------

1. ↑  "Gleem"। *gleem.com*। সংগ্রহের তারিখ সেপ্টেম্বর ২৮, ২০১৯।
2. ↑  Pollard, Garland (ফেব্রুয়ারি ২২, ২০২১)। "Gleem spotted on the Crest"। *Brandland USA*। সংগ্রহের তারিখ জানুয়ারি ২৯, ২০২২।
3. ↑  Brunsman, Barrett (অক্টোবর ৯, ২০১৯)। "P&G revived iconic brand name for new product"। *Cincinnati Business Courier*। সংগ্রহের তারিখ জানুয়ারি ২৯, ২০২২।

বাহ্যিক লিঙ্ক
-------------

* প্রাতিষ্ঠানিক ওয়েবসাইট

টেমপ্লেট:Procter & Gamble
মৃত্যুহার নিবন্ধের সাথে বিভ্রান্ত হবেন না।
২০১৯–২০ করোনাভাইরাসের বৈশ্বিক মহামারীর প্রেক্ষাপটে আক্রান্তের মৃত্যুহার এবং সাধারণ পুনঃসৃষ্টি নম্বর নিয়ে আলোচনা করা হচ্ছে।
মহামারীবিদ্যা অনুসারে, **আক্রান্তের মৃত্যুহার** (যা **আক্রান্তের মৃত্যু ঝুঁকি** হিসেবেও পরিচিত) — বলতে বোঝায় কোন একটি নির্দিষ্ট সময়ে নির্দিষ্ট রোগে আক্রান্ত রোগীর মৃত্যুর সংখ্যা ও আক্রান্ত রোগীর সংখ্যার অনুপাত। ইংরেজিতে এটি কেস ফ্যাটালিটি রেট বা সংক্ষেপে সিএফআর হিসেবে পরিচিত। আক্রান্তের মৃত্যুহারকে শতকরায় প্রকাশ করা হয়।এটির সংখ্যাগত তাৎপর্য হচ্ছে এর দ্বারা কোন একটি নির্দিষ্ট রোগের তীব্রতা বোঝা যায়।।মহামারীর তীব্র প্রার্দুভাবের সময় এটি প্রায়ই বিচ্ছিন্ন, সীমিত সময়ের জন্য ব্যবহৃত হয়। এই সংখ্যাটি তখনই চূড়ান্ত বলে গণ্য হবে যখন রোগের মৃত্যুর সংখ্যা এবং আরোগ্য লাভকারী রোগীর সংখ্যা সম্পূর্ণরূপে নির্ণণয় করা সম্ভব হবে। কোন রোগের রোগ বিস্তারের সময় যখন সংক্রমনের হার বেশি এবং আরোগ্য লাভের সময় দীর্ঘ হয় তখন প্রাথমিকভাবে নির্ণীত আক্রান্তের মৃত্যুহার চূড়ান্তভাবে নির্ণীত আক্রান্তের মৃত্যুহারের চেয়ে কম হয়।

পরিভাষা
-------

মাঝে মাঝে *আক্রান্তের মৃত্যুর অনুপাত* এর পরিবর্তে আক্রান্তের মৃত্যুহার ব্যবহৃত হয় যদিও তারা ভিন্ন অর্থ বহন করে। আক্রান্তের মৃত্যুর অনুপাত হচ্ছে দুইটি ভিন্ন রোগের আক্রান্তের মৃত্যুহার এর অনুপাত যা ঐ রোগ দুইটির মধ্যে তুলনা প্রকাশ করে। এটি ভিন্ন ভিন্ন রোগের মধ্যে তুলনা অথবা হেলথ ইন্টারভেশনের কার্যকারিতা মূল্যায়ন করতেও
ব্যবহৃত হয় .

আক্রান্তের মৃত্যুহারের সাথে সম্পর্কিত আরও একটি শব্দ যেটি প্রায়ই সংক্রমণ রোগের প্রার্দুভাবের সময় ব্যবহৃত হয় *সংক্রমণের মৃত্যুহার* । এর মান নির্ণয় করার সময় উপসর্গবিহীন এবং অশনাক্তকৃত সংক্রমণও বিবেচনায় আনা হয়। আক্রান্তের মৃত্যুহারের সাথে এর পার্থক্য হচ্ছে এটি রোগে আক্রান্ত সকল ব্যক্তি-যাদের মধ্যে রোগের লক্ষন প্রকাশ পেয়েছে ও শনাক্ত করা সম্ভব হয়েছে এবং যাদের মধ্যে রোগের লক্ষন প্রকাশ পায়নি কিন্তু রোগের বাহক (মেডিকেল ভাষায় যাদের বলা হয় এজিম্পটোমাটিক গ্রুপ) তাদের মধ্যে মৃত্যুর হার কত তা নির্ণয় করা। (যারা রোগে আক্রান্ত কিন্তু সবসময় এজিম্পটোমাটিক অবস্থায় থাকে তাদেরকে "ইনঅ্যাপারেন্ট" — অথবা নিঃশব্দ, অথবা সাবক্লিনিকাল, অথবা অকাল্ট স্ংক্রমণও বলা হয়।) সংক্রমণের মৃত্যুহারের মান আক্রান্তের মৃত্যুহারের চেয়ে কম হয়।

তথ্যসূত্র
---------

1. ↑  *এনসাইক্লোপিডিয়া ব্রিটানিকায়* Case fatality rate
2. ↑  Bosman, Arnold (২০১৪-০৫-২৮)। "Attack rates and case fatality"। *Field Epidemiology Manual Wiki*। ECDC। ২০২০-০৩-২৫ তারিখে মূল থেকে আর্কাইভ করা। সংগ্রহের তারিখ ২০২০-০৩-২৫।
3. ↑  "Infection fatality rate"। DocCheck Medical Services GmbH। সংগ্রহের তারিখ ২৫ মার্চ ২০২০।
4. ↑  "Global Covid-19 Case Fatality Rates"। Centre for Evidence-Based Medicine। সংগ্রহের তারিখ ২৫ মার্চ ২০২০।
**আইয়াপ্পানতাঙ্গল** দক্ষিণ ভারতের তামিলনাড়ু রাজ্যের কাঞ্চীপুরম জেলার একটি অঞ্চল এবং চেন্নাই মহানগরের পশ্চিম দিকে অবস্থিত একটি লোকালয়। এটি কুন্দ্রতুর পঞ্চায়েত সমিতির অধীনস্থ হলেও চেন্নাই মহানগর অঞ্চল পুরনিগম দ্বারা অধিগৃহীত। 

মাউন্ট-পুন্তমল্লী সড়কের ওপর ফোর্ট সেন্ট জর্জ থেকে প্রায় ২০ কিলোমিটার (১২ মা) দূরে অবস্থিত এই লোকালয়৷ নিকটবর্তী দুটি রেলওয়ে স্টেশন হলো ১১ কিলোমিটার (৬.৮ মা) দূরে অবস্থিত চেন্নাই দক্ষিণ শাখার গিণ্ডি ও ১২ কিলোমিটার (৭.৫ মা) দূরে অবস্থিত চেন্নাই পশ্চিম শাখার আবাড়ি রেলওয়ে স্টেশন৷ যানজটের সময় পোরূর জংশন অতিক্রম করার জন্য প্রয়োজনীয় একটি উড়ালপুল প্রায় পাঁচ বছর অপেক্ষার পর নির্মিত হয়। এই উড়ালপুলটি আইয়াপ্পানতাঙ্গল থেকে দুই কিলোমিটার এবং পুন্তমল্লী জংশন ছয় কিলোমিটার দূরে অবস্থিত।

জনতত্ত্ব
--------

২০০১ খ্রিস্টাব্দে সংঘটিত ভারতের জনগণনা অনুসারে আইয়াপ্পানতাঙ্গলের জনসংখ্যা ছিল ৭,০৬৬ জন, যেখানে পুরুষ ৩,৬১৪ জন ও নারী ৩,৪৫২ জন। লোকালয়ে প্রতি হাজার পুরুষে ৯৫৫ জন নারীর বসবাস। সাক্ষরতার হার ৮৩.৯ শতাংশ যা রাজ্যের গড় সাক্ষরতার হার এর তুলনায় অধিক।

অবস্থান
-------

আইয়াপ্পানতাঙ্গলের‌ উত্তর দিকে বানগরম, পূর্বদিকে পোরূর, দক্ষিণ দিকে মাঙ্গাড়ু এবং পশ্চিম দিকে কাট্টুবক্কম অবস্থিত।

পরিবহন সংযোগ
------------

১৯৯৪ খ্রিস্টাব্দে ৬ একর ক্ষেত্রফলের ওপর নির্মিত আইয়াপ্পানতাঙ্গল বাস টার্মিনাস উদ্বোধন করা হয়। বর্তমানে এখান থেকে কোয়মবেড়ু, কুন্দ্রতুর, সোমমঙ্গলম, কোবলম, সুঙ্গুবারছত্রম, জর্জ টাউন, আন্না সালাই, তাম্বরম, ত্যাগরায়নগর অবধি ১৬২ টি বাস পরিষেবা চালু আছে। প্রতিদিন এই টার্মিনাস থেকে দেড় লক্ষ লোক বাস পরিষেবা উপভোগ করেন।

২০১০ খ্রিস্টাব্দের মার্চ মাসে রাজ্যের মহাসড়ক দপ্তর ৪.১ মিলিয়ন ভারতীয় মুদ্রা ব্যয়ে বাস টার্মিনাসটিকে সংস্কার করার জন্য অধিগ্রহণ করে। এর পরপরই টার্মিনাসের মেঝে কংক্রিট করার কাজ শুরু হয়ে যায়। চেন্নাই এমটিসি-এর ২৫ টি ডিপোর মধ্যে এটি প্রথম সংস্কারের জন্য নির্বাচিত হয়। বর্ষাকালে ডিপোর জলাবদ্ধতা থেকে মুক্তি পাওয়ার জন্য সড়কের দেড় ফুট উঁচুতে টার্মিনালের প্রথম তল স্থাপন করাও এই প্রকল্পের অন্তর্ভুক্ত ছিল। কর্মী ও যাত্রী উভয়ের শৌচালয় জল পানের ব্যবস্থা নিশ্চিত করা হয়।

চেন্নাই মেট্রোর দ্বিতীয় পর্যায়ে চেন্নাই আইস হাউজ থেকে পুন্তমল্লী অবধি ২৬.১ কিলোমিটার দীর্ঘ চতুর্থ কোরিডরে আইয়াপ্পানতাঙ্গলে একটি মেট্রো স্টেশন নির্মাণের পরিকল্পনা করা হয়েছে।

তথ্যসূত্র
---------

1. ↑  "সংরক্ষণাগারভুক্ত অনুলিপি"। ৩ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৮ এপ্রিল ২০২১।
2. ↑  "Census of India 2001: Data from the 2001 Census, including cities, villages and towns (Provisional)"। Census Commission of India। ২০০৪-০৬-১৬ তারিখে মূল থেকে আর্কাইভ করা। সংগ্রহের তারিখ ২০০৮-১১-০১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "সংরক্ষণাগারভুক্ত অনুলিপি"। ১৩ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ২৮ এপ্রিল ২০২১।
4. ↑
5. ↑  Iyyappanthangal bus terminus remains incomplete even one year after deadline
***অস্তিত্ব*** (meaning *existence, identity*) মহেশ মাঞ্জরেকর রচিত ও পরিচালিত ২০০০ সালের একটি দ্বিভাষিক চলচ্চিত্র যা একযোগে মারাঠি ও হিন্দি ভাষায় তৈরি করা হয়। চলচ্চিত্রটিতে অদিতি পণ্ডিত একজন বিবাহিত সুখী মহিলা তার স্বামী শ্রীকান্ত তার কাছে সন্দেহজনক হয়ে উঠে যখন তিনি অপ্রত্যাশিতভাবে তার প্রাক্তন সঙ্গীত শিক্ষক মালহর কোমতের কাছে শিক্ষা নেন। সঙ্গীত ক্লাস শেষ হওয়ার অনেক বছর পরে, শ্রীকান্ত পণ্ডিত কেন কোমতের থেকে উত্তরাধিকার পেয়েছেন তা বের করার চেষ্টা করেন এবং পরবর্তীতে এটি আবিষ্কার করেন।

অস্তিত্ব ২০০০ সালে ম্যারাঠি সেরা ফিচার ফিল্মের জন্য জাতীয় চলচ্চিত্র পুরস্কার লাভ করে।

কাহিনী
------

গল্পটা ছিল একজন গৃহবধূ অদিতি ও তার যৌনতাকে ঘিরে। অদিতির স্বামী সারাদিন কাজের সূত্রে বাইরে থাকতেন। বাড়ি ফিরে স্ত্রীয়ের সঙ্গে যৌন মিলনে ছিল তাঁর তীব্র অনীহা। সেখান থেকেই অদিতি পরবর্তীতে তার গানের শিক্ষকের সঙ্গে যৌন সম্পর্কে জড়িয়ে পড়ে। কিন্তু শুধুই যৌনতা। কোনও রকম সম্পর্কে যেতে সে নারাজ। কিন্তু শেষ পর্যন্ত সে স্বামী ছেলেকে ছেড়ে চলে যেতে বাধ্য হয়। যখন তারা অদিতির চরিত্র নিয়ে প্রশ্ন তোলে। সংসারের প্রতি তার ভালোবাসার কোনও মর্যাদা দেয় না।

অভিনয়ে
-------

* অদিতি- তাবু

তথ্যসূত্র
---------

1. ↑  "48th National Film Awards"।